پوكيمان

إيمان أنيس (مزيودة ف 14 ماي 1996)، لمعروفة ب لقب پوكيمان، ستريمر د تويتش و يوتوبر كانادية مغريبية. پوكيمان معروفة ب الستريمات ديالها ف تويتش لمتعلقين ب لألعاب د التيليجو بحال ليڭ ؤف ليجيدنس و فورطنايت. كاتّعتابر دابا أنجح ستريمر مرا ف لپلاطفورم د تويتش، من حيت لعدد د لمتابعين ديالها. و هيّا من بين لمؤسسين ديال مجموعة ؤفلاين تيڤي.

 حياتها 
إيمان أنيس تولدات ف لمغريب من واليدين أكاديميين، و هاجرات معا فاميلتها ل كيبيك فاش كان ف عمرها 4 سنين. قرات جيني شيميك ف جامعة ماكاستر ف ؤنطاريو، ولاكين خرجات من قرايتها باش تّفرغ ل لكاريير ديالها ف الستريمين. عايشة دابا ف لوص أنجيليس.

 لكاريير 
 تويتش 
إيمان أنيس دارت لكونط د تويتش ديالها ف يونيو 2013، و بدات كاتدير الستريمين ف نفس لعام. اللقب د پوكيمان لي ختارتو كيمزج مابين پوكيمون و سميتها إيمان.

ف 2017 كانت مكلاصية 100 ف الترتيب ديال لمتابعين ف تويتش ب 450.000 متابع. ف 2018 تويتش دخلات ف صفقة تشاركية معاها بشكل رسمي، و ختارتها من بين 15 سفير د مهرجان تويتشكون. ف أكتوبر 2020، مجلة فوربس حطاتها ف الليستة د "تلاتين قل من تلاتين" ب عتبارها من أنجح الستريمر ف مجال لألعاب. ف دجنبر 2021، كانت مكلاصية نمرة 9 ف ترتيب لعدد د لمتابعين ب 8,5 مليون. ف فبراير 2022 جددات لكونطرا ديالها معا تويتش، و كانت ف الرتبة السابعة من حيت عدد لمتابعين ف كانادا.
 يوتيوب 
پوكيمان عندها بزاف د لقنوات ف يوتيوب متخصصة ف مواضيع مختالفين بحال Pokimane، Pokimane Too، Poki ASMR، و غيرهوم.

و هيّا عضوة مؤسسة ف قناة ؤفلاين تيڤي لي كيتشاركو فيها بزاف د ليوتيوبر لمعروفين.
 فيلموڭرافيا 
 عام عنوان دور ملاحضات مصدر 2021 Free Guy راسها دور كاميو 

 كليپات موسيقية 
 عام عنوان فنانين دور ملاحضات مصدر2021 "إنفيرنو" ساب ؤربن و بيلا پورتش راسها دور كاميو  "Break Out" MaiR پوكيمان لكليپ لموسيقي الرسمي ديال ؤفلاين تيڤي 

 جوايز 
 عام مهرجان تصنيف نتيجة مصدر 2018  شورتي أواردز (نسخة 10)  ستريمر د لعام ف تويتش     جوايز ستريمي (نسخة 8)  ستريمر لايڤ    جوايز ذ ڭييم 2018  صانع محتوى د لعام     2019  جوايز إسپورتس  ستريمر د لعام     2020  جوايز ألعاب كانادا أحسن ستريمر كانادي     جوايز إسپورتس  ستريمر د لعام    جوايز ستريمي (نسخة 10)ستريمر لايڤ 2022 جوايز ستريميأشجع ستريمر جايزة التراتجوايز ألعاب كاناداأحسن ستريمر جوايز ستريمي (نسخة 12)ستريمر د لعام

 مصادر 

تصنيف:زيادة 1996
تصنيف:كاناديين من أصل مغريبي
تصنيف:يوتوبر مغريبي
تصنيف:مقالات فيها مصدر و 3000 بايت
تصنيف:ناس حيين
تصنيف:زماڭريا مغاربا ف كانادا
تصنيف:مغريبيات د لقرن 21